**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD –102 / 2023

**1368a**

**S p o l o č n á s p r á v a**

výborov Národnej rady Slovenskej republiky o prerokovaní návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov (tlač **1368**) **- druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **2119** z 22. marca 2023 pridelila návrh poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov (tlač **1368**) na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci

a Výboru Národnej rady Slovenskej republiky pre obranu a bezpečnosť ako gestorskému.

Výbory rokovali o predmetnom návrhu zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Ústavnoprávny výbor** Národnej rady Slovenskej republiky uznesením č. 728 z 26. apríla 2023 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

**Výbor** Národnej rady Slovenskej republiky pre **sociálne veci** predmetný **návrh neprerokoval pre neprítomnosť predkladateľa**.

**Výbor** Národnej rady Slovenskej republiky **pre obranu a bezpečnosť** uznesením č. 240 z 25. apríla 2023 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov vyplývajú tieto pozmeňujúce a doplňujúce návrhy:

**1.** V názve zákona sa na konci pripájajú tieto slová: „v znení neskorších predpisov“.

Legislatívno-technická úprava, ktorou precizuje názov zákona.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

**Gestorský výbor odporúča tento bod schváliť.**

**2.** V čl. I 2. bod znie:

„2. V § 50 ods. 2 sa za písmeno e) vkladá nové písmeno f), ktoré znie:

„f) dovŕšila vek 57 rokov a vychovala 1 nezaopatrené dieťa, alebo“.

Doterajšie písmená f) a g) sa označujú ako písmená g) a h).“.

Ide o legislatívno-technickú úpravu, ktorou sa novelizačný bod upravuje ako vloženie nového písmena f) do § 50 ods. 1, nakoľko uvedené vyplýva aj z dôvodovej správy, ktorá ustanovuje, že navrhovaná právna úprava počíta s ponechaním zvýhodnenia v prípade vychovania dvoch detí, ako aj zvýhodnenia v prípade vychovania aspoň troch detí, avšak dopĺňa aj zvýhodnenie pre vdovy a vdovcov, ktorí vychovali aspoň jedno dieťa.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

**Gestorský výbor odporúča tento bod schváliť.**

**3.** V čl. I sa za bod 2 vkladá nový bod 3, ktorý znie:

„3. V § 50 ods. 3 sa slová „odseku 2 písm. a), d) a e)“ nahrádzajú slovami „odseku 2 písm. a), d) až f)“.

Ide o legislatívno-technickú úpravu, ktorou sa upravuje vnútorný odkaz, vzhľadom na doplnenie novej úpravy v čl. I 2. bod.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

**Gestorský výbor odporúča tento bod schváliť.**

**4.** V čl. I sa vypúšťajú body 3 a 4.

Ide o legislatívno-technickú úpravu, ktorou sa vypúšťajú novelizačné body, ktoré budú zapracované do bodu 2. návrhu zákona a z dôvodu sa stávajú nadbytočnými.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

**Gestorský výbor odporúča tento bod schváliť.**

Gestorský výbor odporúča hlasovať o bodoch **1 až 4** zo spoločnej správy **spoločne** a tieto **schváliť**.

**IV.**

Gestorský výbor na základe stanovísk výborov k návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov (tlač **1368**) vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky predmetný návrh zákona **schváliť** v znení schválených pozmeňujúcich a doplňujúcich návrhov uvedených v tejto správe.

Gestorský výbor určil spoločného spravodajcu výborov **Marcela Mihalika** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k návrhu poslanca Národnej rady Slovenskej republiky Martina ČEPČEKA na vydanie zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov (tlač **1368a**) v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 244** na svojej **106. schôdzi.**

V Bratislave 2. mája 2023

**Juraj KRÚPA, v.r.**

predseda výboru